Številka: 023-33/2025/21 (164-02)

Datum: 1. 4. 2025

Republika Slovenija, Ministrstvo za notranje zadeve, Ljubljana, Štefanova ulica 2 (v nadaljevanju: MNZ) v skladu z 68. in 69. členom ter ob smiselni uporabi 52. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR– v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18)

**OBJAVLJA NAMERO**

**za sklenitev neposredne pogodbe za oddajo nepremičnin na naslovu Jurski Vrh 23, 2201 Zgornja Kungota, na nekdanjem Mejnem prehodu Jurij v brezplačno uporabo.**

1. **Osnovni podatki:**

Postopek oddaje poslovnih prostorov se vodi na podlagi 52., 68. in 69. člena Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) in 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18).

Lastnik nepremičnin je Republika Slovenija, upravljavec pa Ministrstvo za notranje zadeve.

1. **Predmet oddaje v brezplačno uporabo:**

Parcele 599 \*72, v izmeri 211 m², in parcele 599 242/9, v izmeri 605 m², skupaj s stavbo 599-32, z uporabno površino dela stavbe 37,20 m², in stavbo 599-33, z uporabno površino dela stavbe 283,70 m², ki stojita na parceli 599 \*72 in parceli 599 242/9, vse na naslovu Jurski Vrh 23, 2201 Zgornja Kungota, na nekdanjem Mejnem prehodu Jurij, v brezplačno uporabo.

1. **Čas trajanja in pogoji oddaje v brezplačno uporabo:**

Upoštevajoč določbo 69. člena ZSPDSLS-1 se nepremičnine oddaja v brezplačno uporabo za določen čas, za obdobje 20 (dvajset) let. Pogodba lahko preneha kadarkoli po sporazumu pogodbenih strank oz. z odpovedjo. Odpovedni rok je 30 dni.

Nepremičnine se oddajajo v brezplačno uporabo nevladnim organizacijam, ki jim je podeljen status delovanja v javnem interesu in delujejo na področju varstva pred naravnim in drugimi nesrečami, ter opravljajo naloge gasilstva.

Uporabnik je dolžan plačevati obratovalne stroške kot so: elektrika, ogrevanje, nadomestilo za uporabo stavbnega zemljišča, zavarovanje in morebitne druge stroške, ki bodo nastali pri uporabi.

Letni strošek znaša 28,07 EUR brez DDV oziroma 34,25 EUR z vključenim 22% DDV.

V kolikor bo v roku prispelo več ponudb, bo MNZ izvedel dodatna pogajanja o drugih pogojih pravnega posla.

1. **Rok za prejem ponudbe:**

Ponudnik mora ponudbo poslati **najkasneje do 23. 4. 2025 do 15.00 ure** na naslov: Ministrstvo za notranje zadeve, Štefanova ulica 2, 1501 Ljubljana.

Šteje se, da je ponudba pravočasna, če na naslov: Ministrstvo za notranje zadeve, Štefanova ulica 2, 1501 Ljubljana prispe **najkasneje do 23. 4. 2025 do 15.00 ure.**

1. **Oblika in pogoji za oddajo ponudbe:**

Ponudniki ponudbi priložijo:

1. Izpolnjen in lastnoročno podpisan Obrazec št. 1 in Obrazec št. 2, ki sta priloga te objave.
2. Kopijo osebnega dokumenta (osebna izkaznica ali potni list: velja za fizične osebe in s.p.).
3. Dokazilo o izpolnjevanju pogojev iz 68. člena ZSPDSLS-1.

Ponudniki pošljejo svojo ponudbo v zaprti kuverti, na kateri mora biti poleg naziva in naslova MNZ navedeno tudi:

Na sprednji strani kuverte:

Predmet: »PONUDBA ZA BREZPLAČNO UPORABO POSLOVNIH PROSTOROV, MP JURIJ«

Številka zadeve: 023-33/2025

Oznaka: "NE ODPIRAJ – PONUDBA!"

Na zadnji strani kuverte: mora biti navedeno ime in priimek /naziv in naslov ponudnika.

1. **Datum, časi in kraj odpiranja ponudb:**

Javno odpiranje ponudb bo 24. 4. 2025 ob 9.00 uri na naslovu Štefanova ulica 2, 1501 Ljubljana.

Ponudniki bodo o izidu odpiranja ponudb obveščeni najkasneje 14 (štirinajst) dni po zaključenem zbiranju ponudb.

MNZ bo upošteval le ponudbe, ki bodo izpolnjevale vse zahtevane pogoje. V nasprotnem primeru bo ponudba izločena.

1. **Sklenitev pogodbe:**

Pogodba o brezplačni uporabi bo sklenjena z izbranim ponudnikom (v nadaljevanju: uporabnik).

Uporabnik je dolžan pogodbo o brezplačni uporabi skleniti v roku 15 (petnajst) dni od poziva MNZ.

Vse morebitne stroške v zvezi s sklenitvijo pogodbe plača uporabnik.

Pogodba o brezplačni uporabi se bo sklenila na način »videno-uporabljeno«, zato morebitne reklamacije po sklenitvi pogodbe ne bodo upoštevane.

MNZ si pridružuje pravico, da lahko do sklenitve pravnega posla brez odškodninske odgovornosti odstopi od pogajanj in ustavi postopek oddaje poslovnih prostorov v brezplačno uporabo.

1. **Dodatne informacije in ogled predmeta uporabe:**

Natalija Ber, PU Maribor, tel.št. (02) 222-1330, el. naslov: natalija.ber@policija.si

Podrobnejše informacije v zvezi z izvedbo postopka oddaje v brezplačno uporabo dobite pri Maruški Zvonar, tel. št. (01) 428 44 59, el. naslov maruska.zvonar@gov.si.

Nika Lošić Ošlak

generalna direktorica

Direktorata za logistiko